# Esther Fresneda Marugán

Esther Fresneda Marugán, (Avilés, 1976) és una experta alpinista i escaladora (viu a València des dels 2 anys) i és llicenciada en Educació Física. Ha realitzat escalades i ascensions als Pirineus, Pics d'Europa, Alps, Perú, Dolomites, Mali, Còrsega, Jordània, Noruega, Índia, i Nepal, on l'any 2010 ascendí l'Ama Dablam (6.812 m).
L'any 2006 formà part de l'expedició Dones Trangoworld al Nanda Devi, que malgrat no aconseguir fer el cim, s'anà consolidant com a grup de huit amigues, expertes en alpinisme i escalada: Esther Vives, Elena Real, María José Martínez, Patricia Viscarret, Rosa Real, Marisa Puchades i Elena Parga.
L'any 2010 va participar en l'expedició femenina a l'Himàlaia Trangoworld 2010 a l'Ama Dablam, de nou amb les alpinistes de l'expedició de 2006 quasi al complet. Aquesta expedició femenina va tindre un caràcter solidari, ja que van col·laborar econòmicament amb l'ONG Amics de Nepal en un projecte d'alfabetització de dones nepaleses a la zona.
Entre els anys 2009 i 2011 va formar part de l'Equip Femení d'Alpinisme de la Federació Espanyola d'Esports de Muntanya, i ha aconseguit diverses victòries a les 12 hores d'Escalada del Penyal d'Ifac. L'any 2011 fou subcampiona de la Copa d'Espanya de Ral·lis d'Escalada en categoria mixta.
L'any 2011, amb Berta Terrés, van formar cordada per participar en una expedició al Karakorum, al Pakistan, projecte esportiu i solidari amb les dones de Hushé, on les acompanyà Simón Elías i per Pere Vilarasau, amb la que ascendiren el Kande Peak (5.470 m) i el Karim Brakk (6.150 m).

## Cims i expedicions

* Nanda Devi (2006).
* Ama Dablam (2010).
* Kande Peak (2011).
* Karim Brakk (2011).

## Referències

* ↑ «Dones Trangoworld al Nanda Devi». Feec.cat, 28-04-2006. Arxivat de l'original el 10 de gener 2015 [Consulta: 9 gener 2015].
* 1 2 Isaac Fernández. «Esther Fresneda, viajera impenitente de las montañas». Desnivel.com, 03-03-2011. Arxivat de l'original el 24 de gener 2015. [Consulta: 23 gener 2015].
* ↑ «La primera expedición femenina al Nanda Devi». Desnivel.com. Arxivat de l'original el 24 de gener 2015. [Consulta: 9 gener 2015].
* 1 2 «Alpinismo y desarrollo». Vlcsocial.es. Arxivat de l'original el 10 de gener 2015. [Consulta: 9 gener 2015].
* ↑ Rosa, Real «Expedició Trangoworld 2010. Ama Dablan: la muntanya amb ànima de dona». Butlletí informatiu núm. 11. Federació d'Esports de Muntanya i Escalada de la Comunitat Valenciana, 2011, pàg. 18, 19, 20, 21, 22, 23.
* ↑ «Alpinismo y desarrollo». Vlcsocial.es. Arxivat de l'original el 10 de gener 2015. [Consulta: 9 gener 2015].
* ↑ «Un equipo de mujeres del Valle de Benasque hacia la cima del “Ama Dablam”». Radiohuesca.com, setembre 2010. Arxivat de l'original el 10 de gener 2015. [Consulta: 9 gener 2015].
* 1 2 3 «Equipos Españoles de Alpinismo 2011» (en castellà). Fedme.es, 2011. Arxivat de l'original el 24 de gener 2015. [Consulta: 23 gener 2015].
* ↑ «Programamujer y deporte» (en castellà). Fedme.es. Arxivat de l'original el 25 de gener 2015. [Consulta: 23 gener 2015].
* ↑ «Expedición 'Mujeres Trangoworld al Nanda Devi'» (en castellà). Mujerydeporte.org, 08-05-2005. Arxivat de l'original el 14 de setembre 2014. [Consulta: 9 gener 2015].